ועדת החוקה, חוק ומשפט, כנסת 17, פרוטוקול מספר 18, 2006-06-27 09:00

מנחם בן-ששון: אני מבקש לפתוח את ישיבת ועדת החוקה, חוק ומשפט.

מנחם בן-ששון: הצעת חוק שחרור על תנאי ממאסר.

מנחם בן-ששון: בהצעה הזאת אנחנו מבקשים, אחרי שהוחל חוק הרציפות על ההצעה הזאת, לאפשר לאיש שמכהן כיושב-ראש הוועדה למנות את הסנגור, אם צריך למנות סנגור.

מנחם בן-ששון: יש שתי הערות של הייעוץ המשפטי, אני מניח שקרן ויינשל תגיד אותן בלשון המקצועית.

מנחם בן-ששון: הערה אחת, שצריך לתקן בהתאם את חוק הסנגוריה הציבורית, והדבר האחר הוא, אני מניח שאת הערת על זה, קרן ויינשל, שאנחנו צריכים לחשוב האם אנחנו גם רוצים את אי המינוי להתיר בידיו של אחד.

מנחם בן-ששון: יכול להיות שמה שאנחנו רוצים להציע הוא שאפשר למנות במותב אחד, אבל להחט שלא למנות, לא ניתן למותב אחד, אלא רק למותב של שלושה.

ענת אסיף: למיטב ידיעתי צריכה להגיע הסנגורית הציבורית הראשית, אם תספיק להצטרף.

ענת אסיף: אני אקדים ואומר שהתיקון הזה הוא תחילה של מהלך, שהמטרה שלו היא להביא להליכים יותר יעילים, יותר ראויים בקשר של ייצוג אסירים בוועדות שחרורים.

ענת אסיף: המצב הקיים היום, שקורה לא מעט, שאסיר מגיע לדיון בוועדה בעניין שחרור על תנאי, הדיון מתקיים כמה שבועות לפני המועד של תום השני שלישים, ובגלל החשש שאם הוא יעמוד על מינוי סנגור כל העסק יידחה, ועד שהוא ישתחרר, אם הוא ישתחרר, זה כבר יהיה בחלוף יותר משני שלישים, לפעמים הוא פשוט מוותר על הבקשה למינוי סנגור, מה שכמובן עלול להרע לו.

ענת אסיף: יש איזה כוונה לגלגל אחורה את כל המהלך ולהתחיל את הרעיון של מינוי סנגור בשלב יותר מוקדם, אפילו כמה חודשים לפני הדיון.

ענת אסיף: זה עוד לא מהלך שנוסה באופן אמיתי, אנחנו לא יודעים אם הוא יביא לתוצאות טובות או לא, אנחנו רוצים לנסות אותו, ובשביל לנסות את זה, בין היתר צריך להכניס את התיקון הקטן הזה, כדי להסמיך גם את היושב-ראש לדון בבקשה לבדו.

ענת אסיף: לגבי ההצעה, שאם הוא חושב שלא, משום שאנחנו בתחילתו של מהלך ניסיוני, אני חוששת שזה יאיין את האפשרות לבדוק את התהך בצורה מטבית.

ענת אסיף: אני רוצה להזכיר ששופטים במותב יחיד, גם בהכים פים בעבירות מסוימות, מנהם מההתחלה ועד הסוף, לא רק מינוי סנגור, אלא הוכחות, גזר דין, את כל ההך הפ, כך שאני לא חושבת שיש צורך.

יצחק לוי: האם יושב-ראש הוועדה הוא שופט?

ענת אסיף: הוא שופט, בדרך כלל בדימוס, אבל הוא תמיד שופט.

ענת אסיף: אני לא רואה בזה צורך.

ענת אסיף: השאלה של מינוי סנגור היא שאלה של החלטה, האם בשביל שהאסיר יזכה להך הוגן כדאי שימונה לו סנגור.

ענת אסיף: זה עניין שהוא שיפוטי במהותו.

יצחק לוי: האם יש ערעור על זה?

ענת אסיף: יש עתירה.

יצחק לוי: אם מחליטים לא לשחרר אותו על תנאי- - -

יצחק לוי: אם מחליטים לא לתת לו סנגור.

ענת אסיף: הוא צריך לחכות להחלטה בעניין השחרור, במסגרת העתירה על אי שחרורו הוא יכול, וזה גם קרה.

ענת אסיף: היתה לפחות עתירה אחת שאני יודעת עה, שהאסיר אמר שהוא לא היה מיוצג, והחזירו את זה לוועדת השחרורים, מינו לו סנגור, ודנו מחדש בעניינו.

יצחק לוי: ההליך הוא רק בעקבות עתירה, אין הליך נפרד.

מנחם בן-ששון: רק על העניין של מינוי סנגור.

מנחם בן-ששון: אם שחררו אותו, למה הוא צריך לעתור?

ענת אסיף: המוקד הוא שאלה של מינוי סנגור, וזה נושא ההך ההוגן.

ענת אסיף: אנחנו חושבים ששופט ללא ספק יכול לעמוד במטלה לשני הכיוונים, שני החברים האחרים הם נציגי ציבור שעיסוקם קרימינולוגיה, סוציולוגיה, וה"אינפוט" שלהם מאוד משמעותי לעניין הדיון בשחרור עצמו, בתנאי השחרור, ופחות בהקשר של קיום הפרוצדורה.

מנחם בן-ששון: יש גם מותב של ארבעה, שלאחד אין זכות הצבעה.

ענת אסיף: זה רק בעניין קציבת מאסרי עולם.

ענת אסיף: שם אין דיון מעין שיפוטי, הצדדים לא באים.

ענת אסיף: אין שאלה של מינוי סנגור.

קרן ויינשל: הסיבות משכנעות.

מנחם בן-ששון: תוסיפו את התיקון.

קרן ויינשל: קוראת הצעת חוק שחרור על תנאי ממאסר (תיקון מס' 7), התשס"ו-2006.

מנחם בן-ששון: מי בעד התיקון?

מנחם בן-ששון: מי נגד?

מנחם בן-ששון: מי נמנע?

מנחם בן-ששון: הצבעה בעד התיקון – שניים נמנע – 1 הוחלט לאשר את הצעת חוק שחרור על תנאי ממאסר (תיקון מס' 7), התשס"ו-2006